Source: https://www.zakonypreludi.sk/zz/2000-61/znenie-20020401
Timestamp: 2020-04-08 06:28:33+00:00
Document Index: 7079185

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 4', '§ 21', '§ 21']

61/2000 Z. z. Zákon o osvetovej činnosti | Aktuálne znenie
Zákon č. 61/2000 Z. z.Zákon o osvetovej činnosti
(v znení č. 416/2001 Z. z.)
Čiastka 28/2000
Účinnosť od 01.04.2002 do31.08.2015
Zrušený 189/2015 Z. z.
§ 2 - Osvetová činnosť
§ 3 - Osvetové zariadenie
§ 4 - Zriaďovanie osvetového zariadenia
§ 5 - Práva a povinnosti zriaďovateľa alebo zakladateľa
§ 6 - Štátne osvetové zariadenie
§ 7 - Pôsobnosť orgánov štátnej správy a samosprávna pôsobnosť obcí a samosprávnych krajov na úseku osvetovej činnosti
Aktuálne znenie 01.04.2002 - 31.08.2015
(1) Osvetová činnosť podľa tohto zákona je súhrn aktivít, ktoré svojím pôsobením na základe dobrovoľnosti, záujmu a tvorivej schopnosti ľudí prispievajú k rozvoju ich osobnosti a utváraniu kultúrneho spôsobu života.
(2) Osvetová činnosť zvyšuje všeobecnú kultúrnu a vzdelanostnú úroveň ľudí tým, že
a) sprostredkúva informácie a poznatky z kultúry, vedy a techniky,
b) prehlbuje vzťah k vlastnému štátu, ku kultúrnej identite národa, národnostných menšín a etnických skupín a k starostlivosti o životné prostredie,
c) vychováva umením a k umeniu najmä rozvíjaním záujmovej umeleckej činnosti,
d) vyhľadáva, ochraňuje, uchováva a sprístupňuje ľudové tradície s dôrazom na tradičnú a ľudovú kultúru, tvorivo ich rozvíja a využíva,
e) napomáha prevenciu protispoločenských javov a drogových závislostí,
f) umožňuje ľuďom napĺňať ich voľný čas kultúrnymi aktivitami.
(3) Osvetovú činnosť zabezpečuje osvetové zariadenie.
a) osvetové zariadenie so všeobecným zameraním,
b) osvetové zariadenie so špecializovaným zameraním, najmä hvezdáreň a planetárium.
c) obec,1)
d) iná právnická osoba,
e) fyzická osoba.
(1) Zriaďovateľ alebo zakladateľ osvetového zariadenia je oprávnený
a) zriadiť a zrušiť osvetové zariadenie,
b) určovať odborné zameranie osvetového zariadenia.
(2) Zriaďovateľ alebo zakladateľ osvetového zariadenia je povinný
a) vydať zriaďovaciu listinu2) alebo štatút osvetového zariadenia,
b) zabezpečiť činnosť osvetového zariadenia po odbornej, personálnej a finančnej stránke.
(1) Štátne osvetové zariadenie sa zriaďuje3) ako právnická osoba.
(2) Ministerstvo je zriaďovateľom alebo zakladateľom Národného osvetového centra v Bratislave a Slovenskej ústrednej hvezdárne v Hurbanove.
(1) Štátnu správu na úseku osvetovej činnosti vykonáva ministerstvo, ktoré
a) utvára právne a organizačné podmienky na zabezpečenie a rozvoj osvetovej činnosti,
b) podporuje tvorbu a verejnú prezentáciu výsledkov osvetovej činnosti v Slovenskej republike a v zahraničí,
c) zriaďuje štátne osvetové zariadenie s celoštátnou pôsobnosťou.
(2) Samosprávny kraj
a) zriaďuje osvetové zariadenia s pôsobnosťou na území samosprávneho kraja,
b) zabezpečuje a koordinuje osvetovú činnosť prostredníctvom osvetových zariadení, ku ktorým vykonáva zriaďovateľskú funkciu,
c) ustanovuje vybrané osvetové zariadenie, ktoré vykonáva odborno-poradenskú, metodickú a informačno-dokumentačnú činnosť pre osvetové zariadenia, iné právnické osoby a fyzické osoby, ktoré vykonávajú osvetovú činnosť na území samosprávneho kraja.
(1) Osvetové zariadenie zriadené pred nadobudnutím účinnosti tohto zákona sa považuje za osvetové zariadenie zriadené podľa tohto zákona.
(2) Zriaďovateľská funkcia krajských úradov k osvetovým zariadeniam okrem Tatranského kultúrneho centra Vysoké Tatry-Starý Smokovec prechádza od 1. apríla 2002 na samosprávny kraj. Zriaďovateľská funkcia k Tatranskému kultúrnemu centru Vysoké Tatry-Starý Smokovec prechádza od 1. apríla 2002 na mesto Vysoké Tatry.
1) § 4 ods. 3 písm. j) zákona Slovenskej národnej rady č. 369/1990 Zb. o obecnom zriadení v znení zákona Národnej rady Slovenskej republiky č. 252/1994 Z. z.
2) § 21 ods. 8 zákona Národnej rady Slovenskej republiky č. 303/1995 Z. z. o rozpočtových pravidlách.
3) § 21 až 23 zákona Národnej rady Slovenskej republiky č. 303/1995 Z. z. v znení zákona Národnej rady Slovenskej republiky č. 386/1996 Z. z.